ZAPISNIK
34. (trideset i četvrte) sjednice Vijeća Mjesnog odbora Sopot, održane 18. ožujka 2024. u prostorijama Mjesnog odbora Sopot, Ulica Viktora Kovačića 5, s početkom u 18:30 sati

NAZOČNI ČLANOVI VIJEĆA:
Ramona Antić, Mladen Devčić, Josipa Dragičević, Milivoj Đilas, Iver Gredelj-Kovačić, Ajla Hrelja Bralić, Danijel Ljuboja, Ana Natanelić, Branka Rimac.
Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.
Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.
USVAJANJE ZAPISNIKA
Budući da nema primjedbi na zapisnik 33. sjednice, Vijeće jednoglasno prihvaća tekst zapisnika 33. sjednice Vijeća održane 26. veljače 2024.
USVAJANJE DNEVNOG REDA
Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Mladen Devčić predlaže dopunu dnevnog reda točkom “Očitovanje Vijeća o projektu dječjeg parka u ulici Milovana Kovačevića 1-9”. Vijeće većinom ( 3 “za”, 6 “protiv”) odbacuje prijedlog dopune dnevnog reda.
Vijeće jednoglasno većinom (6 “za”, 3 “protiv”) dnevni red koji glasi:
DNEVNI RED
1. Prijedlog zaključka o povremenom korištenju prostora Mjesnog odbora Sopot - PLAVI GRAD

2. Prijedlog zaključka o povremenom korištenju prostora Mjesnog odbora Sopot - MUH Novi Zagreb, Podružnica Sopot

3. Prijedlog zaključka o prijedlogu za uvrštavanje projekta - Izgradnja parkirališta s drvoredom, sjeverno od Potočnjakove ulice na k.č.br. 840/1, Zaprudski otok u Program građenja komunalne infrastrukture na području Grada Zagreba

4. Prijedlog zaključka o davanju suglasnosti VMO Sopot za nastavak izrade projekta - Rekonstrukcija Ulice Huga Ehrlicha

5. Prometna problematika – sigurnost svih sudionika u prometu u Ulici Huga Ehrlicha - rasprava

6. Pitanja, prijedlozi, obavijesti

Ad. 1. Prijedlog zaključka o povremenom korištenju prostora Mjesnog odbora Sopot - PLAVI GRAD
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda.
Bez rasprave, Vijeće jednoglasno donosi
ZAKLJUČAK
o zahtjevu za povremeno korištenje prostora
PLAVI GRAD
 
1. 	Udruzi PLAVI GRAD odobrava se se povremeno korištenje prostora u objektu Mjesnog odbora Sopot, Zagreb, Ulica Viktora Kovačića 5, dvorane, površine 27 m2, u terminu svaki prvi četvrtak u mjesecu od 17:00 do 18:30 sati i teče od 18. ožujka 2024. do 31. listopada 2024.
2. 	Prostor iz točke 1. ovog zaključka, udruga PLAVI GRAD koristiti će bez naknade.
3. 	Udruga PLAVI GRAD obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad. 2. Prijedlog zaključka o povremenom korištenju prostora Mjesnog odbora Sopot - MUH Novi Zagreb, Podružnica Sopot
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda.
Bez rasprave, Vijeće jednoglasno donosi
ZAKLJUČAK
o zahtjevu za povremeno korištenje prostora
MUH - Novi Zagreb, Podružnica Sopot
 
1. 	Udruzi MUH - Novi Zagreb istok, Podružnica Sopot odobrava se povremeno korištenje prostora u objektu Mjesnog odbora Sopot, Zagreb, Ulica Viktora Kovačića 5, dvorane, površine 27 m2 , u terminu svaki utorak u mjesecu od 9:00 do 14:00 sati i svaku srijedu u mjesecu od 9:00 do 11:00 sati i teče od 18. ožujka 2024. do 31. listopada 2024.
 
2. 	Prostor iz točke 1. ovog zaključka, udruga MUH - Novi Zagreb istok, Podružnica Sopot koristiti će bez naknade.
 
3. 	Udruga MUH - Novi Zagreb istok, Podružnica Sopot obvezuje se postupati s pažnjom dobrog gospodara u korištenju prostora.
 
4. 	O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.


Ad. 3. Prijedlog zaključka o prijedlogu za uvrštavanje projekta - Izgradnja parkirališta s drvoredom, sjeverno od Potočnjakove ulice na k.č.br. 840/1, Zaprudski otok u Program građenja komunalne infrastrukture na području Grada Zagreba
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda.
Bez rasprave, Vijeće jednoglasno donosi


 
ZAKLJUČAK
o prijedlogu za uvrštavanje projekta - Izgradnja parkirališta s drvoredom, sjeverno od Potočnjakove ulice na k.č.br. 840/1, Zaprudski otok u Program građenja komunalne infrastrukture na području Grada Zagreba
 
 
 
1. 	Vijeće Mjesnog odbora Sopot prepoznalo je potrebu i predlaže uvrštavanje projekta - Izgradnja parkirališta s drvoredom, sjeverno od Potočnjakove ulice na k.č.br. 840/1, Zaprudski otok u Program građenja komunalne infrastrukture na području Grada Zagreba u nadležnosti Gradskog ureda za obnovu, izgradnju, prostorno uređenje, graditeljstvo i komunalne poslove.
 
2. 	Vijeće Mjesnog odbora Sopot traži Vijeće Gradske četvrti da podrži prijedlog i zatraži od nadležnog gradskog ureda da isti razmotri, te osigura sredstva kroz programe i planove u narednom razdoblju.
 
3. 	Ovaj zaključak dostavlja se Vijeću Gradske četvrti Novi Zagreb – istok.

Ad. 4. Prijedlog zaključka o davanju suglasnosti VMO Sopot za nastavak izrade projekta - Rekonstrukcija Ulice Huga Ehrlicha
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda.
Nakon rasprave u kojoj sudjeluju Danijel Ljuboja i Mladen Devčić, Vijeće jednoglasno donosi
ZAKLJUČAK
o davanju suglasnosti za nastavak izrade projekta - Rekonstrukcija Ulice Huga Ehrlicha u okviru Programa građenje komunalne infrastrukture
na području Grada Zagreba za 2024.
 
1. 	Vijeće Mjesnog odbora Sopot, nakon rasprave, suglasno je s nastavkom izrade projekta - Rekonstrukcija Ulice Huga Ehrlicha u okviru Programa građenje komunalne infrastrukture na području Grada Zagreba za 2024,. u nadležnosti Gradskog ureda za obnovu, izgradnju, prostorno uređenje, graditeljstvo i komunalne poslove.
 
2. 	Ovaj zaključak dostavlja se Vijeću Gradske četvrti Novi Zagreb – istok.

Ad. 5. Prometna problematika – sigurnost svih sudionika u prometu u Ulici Huga Ehrlicha - rasprava
Predsjednik usmeno informira članove Vijeća o predmetnoj točci dnevnog reda.
Bez rasprave, Vijeće jednoglasno donosi
ZAKLJUČAK
o osiguravanju sigurnosti svih sudionika u prometu u Ulici Huga Ehrlicha
1. Vijeće Mjesnog odbora Sopot na 31. sjednici (18. prosinac 2023.)  donijelo je zaključak o ukidanju parkirnih mjesta na zapadnom nogostupu Ulice Huga Ehrlicha kod križanja s Potočnjakovom ulicom radi sigurnosti pješaka.

2. Na predmetnom raskrižju došlo je do novog incidenta, skori nalet automobila na obitelj koja je bila na zebri prijavljen je policiji.

3. Zbog novih nemilih događaja, Vijeće Mjesnog odbora Sopot traži požurnicu pri rješavanju navedene prometne problematike.

4. Ovaj zaključak dostavlja se Vijeću Gradske četvrti Novi Zagreb – istok

Ad. 6. Pitanja, prijedlozi i obavijesti
Mladen Devčić izražava svoje nezadovoljstvo o korištenju sipine u projektu izrade dječjeg parka u ulici Milovana Kovačevića. Mladen smatra kako je sipina loše rješenje. Ističe kako će sipina biti nečista zbog odbačenih čikova i otpalog lišća, kako će se sadržaj sipine prelijevati na okolnu površinu, te kako je nepraktična podloga za djecu koja u park dođu romobilom ili na rolama. Stoga smatra da je sipina neprihvatljivo rješenje, te apelira na vijećnike da se korištenje sipine izbaci iz projekta. Također ističe kako je neprihvatljivo da vijećnica VMO Dugave odlučuje o sipini u Sopotu.
Danijel Ljuboja ističe kako Vijeće Mjesnog odbora Sopot ne odlučuje o samom projektu dječjeg parka, već daje prijedlog i izglasava projektni zadatak, kojim smo definirali sprave i dob za koju je dječji park namijenjen. Ističe kako je odluku donijela ovlaštena krajobrazna arhitektica Zrinjevca u suradnji s arhitektima iz Vijeća gradske četvrti Novi Zagreb - istok i Vijeća Mjesnog odbora Sopot. Danijel podsjeća kako su sredstva za predmetni projekt rezervirana, te da u ovom trenutku, nakon što je ugovoren, bilo koja naknadna promjena u projektu stavlja upitnim cijeli projekt. Također napominje da se uz obnovu dječjeg igrališta, obnavljaju i okolne pješačke staze.
Ajla Hrela Bralić pojašnjava kako se prilikom izrade projekta išlo s novim opcijama koje su unutar budžeta. Ajla ističe kako se u predmetnom projektu radi o sipini na tvrdoj podlozi čija je svrha da se izbjegne stvaranje i prelijevanje blata na podlogu. Također, ističe kako sipina nije frekventni pravac i nije šetnica, ona je otok unutar zelene površine unutar kojeg se djeca mogu igrati, iako joj je primarna funkcija odvajanje dva zelena otoka. Također ističe da se u cijelom gradu rade igrališta od sipine.
Predsjednik zaključuje sjednicu u 19:10, nakon 45 min. trajanja.


Zapisnik sastavila: Ramona Antić
[image: ]

KLASA: 024-08/24-003/605
URBROJ: 251-13-11-9/006-24-2
Zagreb, 18. ožujak 2024.

Predsjednik
Vijeća Mjesnog odbora 
Sopot
Danijel Ljuboja

